CELEX: 32015R0167
Language: bg
Date: 2015-02-03 00:00:00
Title: Регламент за изпълнение (ЕС) 2015/167 на Комисията от 3 февруари 2015 година за изменение за 225-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

4.2.2015   
            
            
               BG
            
            
               Официален вестник на Европейския съюз
            
            
               L 28/40
            
         РЕГЛАМЕНТ ЗА ИЗПЪЛНЕНИЕ (ЕС) 2015/167 НА КОМИСИЯТА
   от 3 февруари 2015 година
   за изменение за 225-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.
            
         
               (2)
            
            
               На 23 януари 2015 г. Комитетът по санкциите към Съвета за сигурност на Организацията на обединените нации (ООН) реши да добави четири образувания към списъка на лицата, групите и образуванията, свързани с мрежата на Ал Кайда, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 февруари 2015 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В категорията „Физически лица“ се добавят следните вписвания:
      
                  а)
               
               
                  
                     „Ashraf Muhammad Yusuf 'Uthman 'Abd Al-Salam (известен още като: a) Ashraf Muhammad Yusif 'Uthman 'Abd-al-Salam; б) Ashraf Muhammad Yusuf 'Abd-al-Salam; в) Ashraf Muhammad Yusif 'Abd al-Salam; г) Khattab; д) Ibn al-Khattab). Дата на раждане: 1984 г. Място на раждане: Ирак. Гражданство: йорданско. Паспорт №: a) K048787 (йордански паспорт); б) 486298 (йордански паспорт). Национален идентификационен номер: 28440000526 (национален идентификационен номер от Катар). Адрес: Сирийска арабска република (към декември 2014 г.). Дата на определянето, посочено в член 2а, параграф 4, буква б): 23.1.2015 г.“
                  
               
            
                  б)
               
               
                  
                     „Ibrahim 'Isa Hajji Muhammad Al-Bakr (известен още като: a) Ibrahim 'Issa Haji Muhammad al-Bakar; б) Ibrahim 'Isa Haji al-Bakr; в) Ibrahim Issa Hijji Mohd Albaker; г) Ibrahim Issa Hijji Muhammad al-Baker; д) Ibrahim 'Issa al-Bakar; е) Ibrahim al-Bakr; ж) Abu-Khalil). Дата на раждане: 12.7.1977 г. Място на раждане: Катар. Гражданство: Катар. Паспорт №: 01016646 (паспорт от Катар) Дата на определянето, посочено в член 2а, параграф 4, буква б): 23.1.2015 г.“
                  
               
            
                  в)
               
               
                  
                     „Tarkhan Tayumurazovich Batirashvili (известен още като: a) Tarkhan Tayumurazovich Batyrashvili; б) Tarkhan Batirashvili; в) Omar Shishani; г) Umar Shishani; д) Abu Umar al-Shishani; е) Omar al-Shishani; ж) Chechen Omar; з) Omar the Chechen; и) Omer the Chechen; й) Umar the Chechen; к) Abu Umar; л) Abu Hudhayfah). Дата на раждане: a) 11.1.1986 г.; б) 1982 г. Място на раждане: Akhmeta, Village Birkiani, Грузия. Гражданство: Грузия. Паспорт №: 09AL14455 (грузински паспорт, чиято валидност изтича на 26.6.2019 г.). Национален идентификационен номер: 08001007864 (грузински национален идентификационен номер). Адрес: Сирийска арабска република (към декември 2014 г.). Дата на определянето, посочено в член 2а, параграф 4, буква б): 23.1.2015 г.“
                  
               
            
                  г)
               
               
                  
                     „'Abd Al-Malik Muhammad Yusuf 'Uthman 'Abd Al-Salam (известен още като: a) 'Abd al-Malik Muhammad Yusif 'Abd-al-Salam; б) 'Umar al-Qatari; в) 'Umar al-Tayyar). Дата на раждане: 13.7.1989 г. Гражданство: йорданско. Паспорт №: K 475336 (йордански паспорт, издаден на 31.8.2009 г. и изтекъл на 30.8.2014 г.). Национален идентификационен номер: 28940000602 (национален идентификационен номер от Катар) Дата на определянето, посочено в член 2а, параграф 4, буква б): 23.1.2015 г.“